สวัสดีค่ะ พอดีหนูปวดท้องด้านขวามาก ค่อนไปทางขวาล่าง ปวดตึง ๆ บางที่จิ๊ด ๆ เดินก็เหมือนแบกอะไรไว้ตลอดเวลา เป็นมา 1 อาทิตย์ แล้นก็ตึง ๆ มาเลื่อย ๆ จน มาปวดท้องน้อยด้านขวา ปวดหลังไปทั่ว ตอนปวดครั้งแรก ปัสวะแสบขัดด้วยค่ะ แต่ครั้งที่ 2 ไม่เป็นไร จนไปหา ให้ตรวจฉี่ ตรวจเลือด CT scan ก็ไม่เป็นอะไร มีแค่ใส้ติ่งใหญ่นิดนึง ไม่ได้อักเสบ ตอนแรกบอกให้แน่ใจว่าอะไรกันแน่ จึงให้ศัลย มาดู ก็ลองกด บอกไม่น่าใช่ใส้ติ่ง ตรวจอะไรก็ไม่เจอ จนให้ยาขับกับแก้ปวดมาทานค่ะ แต่หนูไม่รู้ว่าทำไมท้องปูด ๆ ด้านขวาล่าง กดก็เจ็บ ค่อนไปสะดือ แต่ทำไมหาไม่เจอ แล้วก็ไม่หาย หนูเป็นอะไรกันแน่ค่ะ หรือหนูต้องไปตรวจภายในโดนเฉพาะเลย
สวัสดีค่ะ อาการปวดท้องน้อยด้านขวามาก ปวดตึงบ้างจี๊ดๆบ้าง อาจจะเกิดจาก ภาวะกล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง ไส้ติ่งอักเสบ จะปวดมากที่ท้องขวาล่าง คลื่นไส้ อาเจียน กินได้น้อย ถ้าปวดมากแล้วอาการมักไม่หายไป และไม่เป็นเรื้อรังคือจะปวดมากๆทีเดียวจนต้องผ่าตัดออก หรือเป็นลำไส้อักเสบ ทำให้ปวดท้องบิด ถ่ายเหลว กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่นภาวะทางนรีเวชต่างๆเช่น อวัยวะภายในอุ้งเชิงกรานอักเสบ จากอาการที่กล่าวมาก็ยังเป็นไปได้ โดยอาจมีไข้ มีตกขาวผิดปกติออกมาร่วมด้วยโดยถ้ายังปวดมากขึ้นเรื่อยๆ มีปัสสาวะแสบขัดชัดเจน คลำก้อนได้ชัดเจนด้วย ควรกลับไปพบแพทย์เพื่อตรวจซ้ำอีกครั้ง เพราะเมื่อเวลาผ่านไป การตรวจอะไรต่างๆก็อาจจะชัดขึ้น การปูดของท้องออกมาอาจจะเป็นกล้ามเนื้อที่ตึงหรือปวดแถวนั้นได้ การตรวจภายในจะช่วยกรณีแพทย์สงสัยภาวะทางนรีเวชที่กล่าวไป ซึ่งประวัติเบื้องต้นก็น่าจะคัดกรองได้ระดับหนึ่งในระหว่างนี้งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง กินยาแก้ปวดตามที่แพทย์สั่งมาได้ ดื่มน้ำมากๆ และไม่กลั้นปัสสาวะ ระวังการกระทบกระแทกบริเวณที่ปวด